 EXPERIMENTUL STANFORD Într-un fel, cercetarea efectuata de Philip Zimbardo, profesor de psihologie sociala la Stanford University, si echipa sa asupra presiunilor spre conformism în "situatiile totale" reprezinta o completare si o confirmare totodata a studiilor lui Milgram asupra obedientei (Haney, Banks si Zimbardo, 1973; Zimbardo, Haney, Banks si Jaffe, 1973; Zimbardo, Maslach si Haney, 2000; vezi, de asemenea, Gavreliuc, 2002) Experimentul "Stanford" nu testeaza neaparat ipoteze privitoare la obedienta, dar trateaza fenomenul puterii, atingând si chestiuni legate de genul de influenta sociala examinat de Milgram El trebuie socotit exemplar ca demonstratie a impactului rolurilor sociale Daca Milgram a aratat cum indivizii pot pricinui în modul cel mai firesc rau celorlalti sub imboldul unei autoritati destructive, Zimbardo si colegii sai au pus în evideta calitatea rolurilor sociale, fie si atribuite absolut aleatoriu, de a determina indivizii sa se comporte imoral si agresiv Mai putem stabili o legatura între cele doua programe de cercetare Meritul cel mai important al lui Stanley Milgram consta, probabil, în evidentierea puterii stuatiilor de a influenta comportamentul uman Demersul echipei de la Stanford vizeaza aceeasi idee Situatiile extreme, si nu personalitatea devianta se afla la originea disfunctiilor sociale În experimentul Stanford s-a dovedit ca tineri normali, cu un nivel de educatie relativ ridicat, sanatosi din punct de vedere fizic si psihic, se transforma radical sub presiunea institutionala a unei situatii penitenciare Ca psiholog social, Philip Zimbardo are multe lucruri în comun cu Stanley Milgram De altminteri, cei doi au fost colegi de liceu la James Monroe High School din New York Regasim la Zimbardo intuitia fara gres ce-l caracterizeaza pe Milgram, precum si talentul de a construi scenarii experimentale în care subiectii se confrunta cu neasteptate provocari la adresa perceptiilor si functionarii lor sociale obisnuite Amândoi au nutrit o mare admiratie pentru Allen Funt, creatorul "Camerei ascunse" Sa mentionam în treacat ca într-un interviu pe care Zimbardo i l-a luat lui Funt (Zimbardo, 1985), acesta din urma a marturisit ca în 1934 a lucrat vreme de câteva luni ca asistent de cercetare pentru Kurt Lewin, la Cornell University, având sarcina de a observa din dosul unui perete-oglinda comportamentul de alaptare al unor tinere mame Este foarte posibil ca aceasta experienta sa fi zamislit peste ani ideea camerei acunse În felul lui, Funt a fost un mare psiholog social, iar Milgram si Zimbardo trebuie vazuti ca niste Allen Funt cu interese si vocatie stiintifice În vara anului 1971, Philip Zimbardo, împreuna cu Craig Haney, Curtis Banks si David Jaffe, cu totii masteranzi, au amenajat o închisoare în subsolul unei cladiri a Universitatii Stanford cu scopul de a observa dinamicile interpersonale într-un astfel de mediu Nu si-au desfasurat cercetarea într-o închisoare reala din cauza ca lucrul acesta n-a fost posibil Au cerut subiectilor sa joace roluri de detinuti si de gardieni pentru doua saptamâni Subiectii au fost recrutati printr-un anunt în presa locala si selectati pe baza rezultatelor la diferite teste de personalitate si la interviuri clinice Din 75 de candidati, au fost alesi 21 Din acestia, pe baza tragerii la sorti, 10 au primit rolul de detinut si 11 rolul de gardian Toti subiectii erau studenti care participasera la cursuri de vara la Stanford si care fusesera atrasi de salariul de 15 dolari pe zi oferit de experimentatori Cu totii si-au dat acordul scris pentru participare Potrivit întelegerii cu experimentatorii, pe data de 14 august, subiectii au fost arestati la domiciliu de un echipaj al Palo Alto City Police Department si transportati la sectia de politie unde li s-au luat amprentele si li s-au întocmit fise personale La atât s-a rezumat colaborarea politiei locale Subiectii au fost apoi dusi la "Stanford County Prison", unde-i asteptau falsii gardieni si unde urmau sa petreaca doua saptamâni Cercetatorii au intentionat o "simulare functionala" a închisorii Ei marturisesc ca design-ul experimental si procedurile au avut la baza discutii îndelungate cu un fost detinut, care ispasise 16 ani de închisoare si care le-a servit drept consilier, precum si parcurgerea atenta a literaturii despre închisori si despre lagarele de concentrare La subsolul cladirii departamentului de psihologie fusesera amenjate trei celule, fiecare având o suprafata de 2m x 3m Existau, de asemenea, o camera pentru gardieni, unde acestia îsi puteau schimba hainele si se puteau odihni, o camera pentru testari psihologice si interviuri si o încapere pentru folosinta directorului închisorii, nimeni altul decât Philip Zimbardo Fiecare detinut primea un sapun, un prosop precum si o salopeta pe care trebuia sa o îmbrace fara lenjerie intima si care avea pe piept si pe spate imprimat numarul de identificare Detinutii aveau parul acoperit cu casca de nylon, pentru a se simula tunderea la piele a detinutilor din închisorle adevarate Gardienii purtau si ei uniforme constând din pantaloni si camasi kaki Însemnele puterii lor erau bastonul de lemn, fluierul, catusele si cheile de la celule Purtau ochelari de soare cu lentile care faceau contactul vizual imposibil, accentuând deindividualizarea Ei lucrau în schimburi, 8 ore din 24, în vreme ce detinutii ramâneau, fireste, 24 de ore din 24 în celule Odata sositi la locul de detentie, subiectilor-puscariasi li s-a adus la cunostinta regulamentul închisorii Detinutii trebuiau sa se adreseze unul altuia folosind numerele de identificare, iar gardenilor nu li se puteau adresa decât prin formula "Domnul ofiter corectional" Aveau dreptul la trei mese pe zi si puteau folosi de trei ori pe zi toaleta aflata la capatul coridorului unde fusesera construite celulele La toaleta mergeau escortati de gardieni Doua ore pe zi aveau dreptul sa citeasca ori sa redacteze scrisori Puteau primi vizite ale rudelor sau prietenilor de doua ori pe saptamâna Experimentatorii au constatat ca aceste drepturi, ca si altele nementionate de noi au fost foarte repede redefinite de gardieni ca privilegii si acordate drept recompense pentru comportamente obediente Nici detinutii si nici gardienii nu au primit instructiuni detaliate cu privire la rolul pe care urmau sa-l îndeplineasca Gardienilor, de pilda, li s-a spus numai ca sarcina lor consta în a "mentine un nivel rezonabil de ordine în închisoare, necesar pentru functionarea eficienta a acesteia" (Haney, Banks si Zimbardo, 1973, p 74) Autorii aveau sa observe ca gardienii îsi jucau rolurile cu usurinta, imitând, fara îndoiala, modele din filme Colectarea datelor s-a realizat prin mai multe metode S-au efectuat filmari cu o camera ascunsa (la încheierea studiului, experimentatorii dispuneau de 12 ore de înregistrari video), s-au înregistrat pe banda de magnetofon, cu ajutorul unor microfoane camuflate, interactiunile verbale dintre participanti Schimbraile în starile afective au fost masurate cu liste de adjective, dar si cu teste sociometrice Înainte de începerea simularii, subiectii au completat teste de personalitate ce vizau caracteristici importante pentru comportamentul interpersonal, ca scala F de autoritarism sau scala de machiavelism Date pretioase au furnizat rapoartele scrise zilnice ale gardienilor la iesirea din schimb, precum si chestionarele postexperimentale complexe aplicate tuturor subiectilor Înainte de a mentiona câteva din rezultatele studiului, se cuvine sa precizam ca autorii nu au formulat ipoteze precise Ei nu-si propusesera decât explorarea interactiunilor în mediul penitenciar prin intermediul unei "simulari functionale" a închisorii Facusera o selectie a particpantilor mai mult pentru a se asigura ca nu existau diferente dipozitionale importante între gardieni si detinuti Doua lucruri i-au izbit pe cercetarori de la început: relatiile extrem de tensionate dintre gardieni si detinuti pe de o parte si transformarea iluziei închisorii într-o realitate, pe de alta parte Într-adevar, subiectii-gardieni si subiectii-puscariasi se puteau angaja în orice fel de interactiune; ar fi putut, de pilda, sa întretina relatii amicale, amintindu-si mereu ca totul nu e decât un joc ce se va sfârsi în cel mult 14 zile Lucrurile nu au evoluat însa astfel Ne putem face o idee despre metamorfoza jocului în realitate si a binelui în rau din rapoartele zilnice ale gardienilor Pentru gardianul A, de pilda, cea mai mare grija la începutul experimentului a fost impresia de ridicol pe care o va produce uniforma lui asupra colegilor sai detinuti El marturiseste ca se straduia sa nu izbucneasca în râs, ceea ce ar fi însemnat recunoasterea caracterului ludic al activitatii sale În a cincea zi însa, acest tânar se transformase într-atât încât, furios pe un detinut care refuza sa manânce, i-a varsat acestuia farfuria pe fata (Zimbardo, Haney, Banks si Jaffe, 1973) În legatura cu aceasta uluitoare prefacere, Christina Maslach relateaza ca atunci când a intrat pentru întâia data în închisoare a stat de vorba cu un tânar dragut si manierat, care i-a facut o impresie excelenta Ajunsa în camera de observatie, a fost invitata de cei doi colaboratori ai lui Zimbardo aflati acolo, Craig Haney si Curtis Banks, sa-l urmareasca pe cel mai agresiv gardian, poreclit de ei "John Wayne" Maslach a fost stupefiata sa constate ca John Wayne nu era altul decât tânarul pe care-l cunoscuse cu putine minute în urma (Zimbardo, Maslach si Haney, 2000) Fortele situationale pot produce, într-adevar, modificari ale naturii umane mai spectaculoase, cum apreciaza Zimbardo, "decât transformarea doctorului Jekyll în domnul Hyde" Rolurile diferite i-au despartit foarte repede pe tinerii având sarcina sa se comporte ca niste gardieni de cei închisi în celule si aflati, în multe privinte, la cheremul lor Ostilitatea dintre cele doua grupuri a înregistrat, dupa numai 24 de ore, cote extrem de înalte Datorita diferentei colosale de status social, numai gardienii puteau sa dea frâu liber acestei ostilitati, în vreme ce detinutii trebuiau sa-si ascunda sentimentele Treptat, gardienii au devenit extrem de activi, initiind majoritatea interactiunilor Ei se manifestau imprevizibil, refuzând adesea sa raspunda la întrebari simple si legitime ale detinutilor, încât acestia se abtineau sa li se mai adreseze Comenzile capata poderea cea mai însemnata ca tip de interactiune între gardieni si detinuti "Pe masura ce gardienii deveneau to mai agresivi, remarca autorii, detinutii deveneau tot mai pasivi Asertivitatea gardienilor a dat nastere dependentei detinutilor Depresia si lipsa de speranta a detinutilor a corespuns sentimentului de control dezvoltat de gardieni" (Zimbardo, Haney, Banks si Jaffe, 1973, p 237) Gardienii nu se multumesc sa-si exercite puterea, ei abuzeaza de ea: de pilda, uneori îi agreseaza fizic pe detinuti, desi lucrul acesta fusese interzis categoric de catre experimentatori Numaratoarea detinutilor la predarea schimbului, care în mod normal nu putea dura mai mult de câteva minute, o extind uneori la câteva ore, folosind-o ca un prilej de a admonesta si umili detinutii Gardienii ordona, ameninta si insulta Cât despre puscariasi, ei sunt cu fiecare zi tot mai deprimati si mai resemnati S-a putut observa la ei, asa cum intuim usor, sindromul de neajutorare învatata teoretizat de Martin Seligman Afectele negative predomina în cazul lor si ele determina comportamente negative Interactionând neîncetatat cu indivizi care nu le cunosteau nici macar numele, detinutii îsi pierd simtul identitatii personale si al unicitatii Este graitor faptul ca atunci când li s-a adus un preot catolic, majoritatea s-au prezentat la confesiune folosind numarul de identitate În discutiile informale dintre ei, rareori abordau probleme personale, preferând sa dialogheze pe tema conditiilor din închisoare Zimbardo îsi vedea astfel confirmta ipoteza cu privire la deindividualizarea detinutilor Un fapt care s-a dovedit decisiv pentru desfasurarea experimentului l-a constituit revolta detinutilor Aceasta a izbucnit pe neasteptate, în a doua zi Detinutii si-au scos castile de nylon de pe cap, si-au smuls numerele de identitate, au blocat usile celulelor cu paturile Rebeliunea îi viza în mod direct pe gardieni, pe care detinutii îi amenintau si îi înjurau Dupa câteva ore de ezitari, gardienii i-au împroscat cu substanta dintr-un stingator, fortând usile celulelor Înnabusirea revoltei i-a încurajat pe gardieni sa se comporte violent si sa-si perfectioneze metodele de dominare Ei au creat o celula în care îi izolau pe cei neobedienti si o alta, mai confortabila, în care erau gazduiti detinutii ce respectau orbeste regulamentul si ordinele Celor din urma li se acordau si alte privilegii În felul acesta, gardienii au reusit sa-i dezbine pe detinuti Au provocat, cum spun autorii, o "dezintegrare sociala", stimulând sentimentele de izolare si de ostilitate la adresa celor aflati în aceeasi situatie De alminteri, merita precizat ca experimentatorii au notat rareori comportamente de ajutorare ori de cooperare între detinuti (Haney, Banks si Zimbardo, 1973) Acestia par sa fi interiorizat atitudinile negative pe care gardienii le nutreau pentru ei Probabil cea mai buna dovada a impactului situatiei imaginata de autori asupra subiectilor o constituie eliberarea a cinci detinuti înainte de sfârsitul experimentului din cauza reactiilor lor emotionale extreme, a anxietatii si depresiei Unuia din ei, caruia i se refuzase cererea de eliberare conditionata, îi aparuse o eruptie pe suprafete întinse ale corpului Primul a fost pus în libertate detinutul 8612 dupa numai 36 de ore de la debutul experimentului, ca umare a unor crize de furie, a tipetelor intense si a simptomelor ce indicau perturbari ale capacitatii de rationare Zimbardo si colegii lui au recunoscut numai într-un text foarte recent (Zimbardo, Maslach si Haney, 2000) faptul ca au interpretat aceasta prima atestare evidenta a impactului situatiei în maniera dispozitionala Ei au pus abandonul lui 8612 pe seama personalitatii acestuia, neglijând tocmai factorii situationali pe care ei însisi îi creasera Experimentul Stanford s-a încheiat înaintea termenului prevazut de experimentatori din pricina reactiilor extreme ale subiectilor Philip Zimbardo, seful proiectului de cercetare, s-a vazut nevoit sa opreasca totul dupa sase zile Decizia aceasta a fost luata la îndemnul Chistinei Maslach, viitoarea sotie a lui Zimbardo, care tocmai îsi sustinuse teza de doctorat în psihologie si care, vizitând închisoarea, a fost socata de tratamentul inuman aplicat subiectilor Ea si-a dat sema ca cercetatorii însisi, în special Zimbardo, erau foarte implicati în desfasurarea experimentului si ignorau reguli fundamentale de protectie a subiectilor (Zimbardo, Maslach si Haney, 2000) Sub presiunea argumentelor ei, Zimbardo si echipa lui au admis în cele din urma ca imaginasera o situatie absurda, de pe urma careia sufereau oameni nevinovati Se afla xperimentul Stanford în flagranta contradictie cu principiile de etica a cercetarii? Din multe punct de vedere, nu se poate oferi decât un raspuns pozitiv la aceasta întrebare Fara nici un drept de îndoiala, subiectilor li s-a provocat durere fizica si au fost umiliti, deci au suferit un rau psihic Zimbardo recunoaste ca ar fi trebuit sa puna capat experimentului înca a doua zi, atunci când a fost silit sa elibereze primul dtinut cu simptome psihice pronuntate Recunoaste, de asemenea, ca violarea codului etic s-a produs în principal din cauza ca el si-a asumat rolul de director al închisorii (Zimbardo, Maslach si Haney, 2000) Pe de alta parte, exista circumstante atenuante, ce pot fi invocate în apararea lui Zimbardo si a echipei lui Proiectul experimentului a fost aprobat de comitetul de etica a cercetarii din Universitatea Stanford Cercetatorilor li s-a recomandat numai sa doteze închisoarea cu stingatoare (care, ironia sortii, aveau sa fie folosite de gardieni pentru agrsarea subiectilor-detinuti) si sa anunte cabinetul medical despre desfasurarea studiului Este evident ca membrii acestui comitet n-au anticipat nici ei, asa cum nu anticipasera cei ce gândisera experimentul, desfasurarea dramatica ce avea sa urmeze Subiectii au semnat în cunostinta de cauza formularele de participare Debriefing-ul s-a realizat cu o mare atentie pentru detalii (Zimbardo, 1973) În sfârsit, subiectii au fost urmariti timp de un an dupa încheierea studiului, constatându-se ca efectele negative ale participarii au disparut treptat Singurul articol critic la adresa experimentului efectuat de Zimbardo si colaboratorii sai pe care-l cunoastem este cel publicat de Banuazizi si Mohavedi (1975) Constructia argumentativa a acestor doi autori are drept temelie ideea de caracteristica de cerere lansata de Martin Orne (1962) Asadar, experimentului Stanford i s-a adus aceeasi obiectie ca si experimentelor lui Milgram asupra obedientei Banuazizi si Mohavedi sustin, în esenta, ca subiectii au intrat în experiment cu stereotipuri puternice asupra rolurilor de gardian si detinut, ca în contextul experimental s-au aflat numerosi indici care au îngaduit subiectilor sa ghiceasca ipoteza si ca, supunându-se cerintelor percepute din situatia experimentala, subiectii au furnizat date în acord cu ipoteza Autorii au realizat un studiu empiric pentru a da consistenta demersului lor critic Ei au prezentat subiectilor o descriere a experimentului Stanford si le-au cerut sa formuleze ipoteza Au constatat ca 81% din acesti subiecti au fost capabili sa articuleze intentia cercetatorilor, deci ipoteza generala a studiului Aceeasi subiecti, de data aceasta în propoportie de 89,9%, au facut predictia ca gardienii din experimentul Stanford se vor comporta opresiv si ostil fata de detinuti Pe baza acestor rezultate, se poate trage concluzia ca si participntii în experimentul din vara anului 1971 au intuit ipotezele Banuazizi si Mohavedi considera ca subiectii lui Zimbardo si ai colegilor sai au reactionat la caracteristicile de cerere si nu ca urmare a presiunilor situationale extraordinare Sa remarcam totusi ca subiectii celor doi autori n-au putut prezice cum se vor comporta detinutii din închisorea de la Universitatea Stanford "Variabilitatea mare a acestor predictii, scriu cei doi, comparata cu relativa uniformitate a predictiilor asupra gardienilor, pare sa reflecte natura difuza a conceptiilor populare despre rolul de detinut" (Banuazizi si Mohavedi, 1975, p 158) Desigur, aceasta explicatie nu este suficienta pentru a salva credibilitatea interpretarii autorilor asupra experimentului Stanford De altfel, Banuazizi si Mohavedi ignora datele empirice oferite de Zimbardo si colaboratorii sai, date care atesta faptul ca subiectii au considerat situatia de experiment cât se poate de reala De pilda, unii detinuti l-au rugat pe preotul catolic sa le aduca un avocat care sa-i ajute sa scape din închisoare; gardienii se comportau mai agresiv cu detinutii atunci când credeau ca nu pot fi vazuti de directorul închisorii ori de psihologi (Haney, Banks si Zimbardo, 1973) Astfel de date pledeaza, desigur, împotriva interpretarii inspirate de conceptul de caracteristica de cerere Experimentul Stanford a fost un studiu asupra strategiilor adoptate de subiecti pentru a face fata unei situatii de putere asimetrica asemanatoare celei dintr-o închisoare adevarata Subiectilor li s-a cerut sa joace rolul de gardieni ori de detinuti pentru o perioada de doua saptamâni Spre a se îndeparta explicatia comportamentelor detinutilor si gardienilor bazata pe trasaturile de personalitate, s-a facut o selectie riguroasa a subiectilor în asa fel încât la începutul experimentului diferentele dintre gardieni si detinuti au fost minime Astfel, originea reactiilor neasteptat de intense, adesea patologice, constatate nu se poate afla decât în "situatia totala" regizata de experimentatori Unele situatii exercita o influenta extrem de puternica asupra indivizilor, determinându-i sa se comporte într-o maniera pe care ei n-o pot în nici un fel anticipa Tocmai pentru ca probeaza importanta analizei situationale în descifrarea comportamentului uman, experimentul Stanford trebuie socotit unul din cele mai relevante studii de psihologie sociala 